સુપ્રીમ કોર્ટે આજે એક અતિમહત્વપૂર્ણ ચુકાદો આપ્યો હતો અને ઠેરવ્યું હતું કે, અનુસૂચિત જાતિ અને અનુસૂચિત જનજાતિની કોઇ વ્યક્તિ જો તેની જાતિ ત્યાં નોટિફાઇડ નથી તો અન્ય રાજ્યમાં સરકારી નોકરીમાં અનામતના લાભ લેવા માટેનો દાવો કરી શકે નહીં. જસ્ટિસ રંજન ગોગોઇના નેતૃત્વમાં પાંચ જજની બંધારણીય બેંચ દ્વારા આ મુજબનો આદેશ કરવામાં આવ્યો હતો. પાંચ જજની બંધારણીય બેંચે સર્વસંમતિથી ઠેરવ્યું હતું કે, એક રાજ્યમાં અનુસૂચિત જાતિ સાથે જોડાયેલી વ્યક્તિ અન્ય રાજ્યમાં અનુસૂચિત જાતિ માટેની માંગ કરી શકે નહીં જ્યાં તે શિક્ષણ અથવા તો રોજગારીના હેતુસર માઇગ્રેટ કરીને પહોંચે છે.